cyanic-selkie/wikianc huggingface dataset:
Morvan
Iwwer e puer Joerhonnerten ewech huet de Morvan d'Holz fir Paräis geliwwert. Wann d'Beem geha waren, goufe se iwwer déi sëllege Baachen no ënnen transportéiert an a grousse Basengen op der Cure an um Cousin goufe Fléizer zesummegestallt, op deenen och nach aner Produite mattransportéiert goufen, dorënner och Wäin aus dem Auxerrois. Iwwer d'Yonne an d'Seine si se da weider op Paräis gedriwwen. De Wäi gouf dann um rietsen Uwänner zu Bercy ausgelueden oder um lénksen Uwänner op der Plaz wou haut d'Faculté des Sciences steet. Duerno goufen d'Fléizer auserneegerappt an d'Holz dovun ass zu Paräis verfeiert ginn. Dësen duebele Commerce war d'Origine vun de sougenannte Paräisser Bougnats, déi tëscht 1950 an 1960 lues a lues veschwonne sinn. Do konnt een nieft dem Holz an dem Wäin och Holzkuele kafen déi am Morvan produzéiert goufen.
D'Bëscher vum Morvan, déi hautdesdaags zu engem groussen Deel aus Nolenholzaarte bestinn, beliwweren déi sëllege Seeëreien déi et do gëtt. Een Haaptprodukt sinn Telefonspottoen. Grouss Deeler vum Terrain si vu Plantage fir Chrëschtbeem besat. Zanterhier Nolenhëlzer ugeplanzt ginn hu se sech bis elo ronn 36% vun der Totalfläch vun 121.000 ha ënner den Nol gerappt, an d'Holzaart déi sech do am stäerksten duerchgesat huet ass d'Douglasdänn.
Do wou keng Bëscher sti fënnt e kleng Parzelle mat Weeden op deene Ranner gezillt ginn.
Fëlschdref
Fëlschdref ass eng Uertschaft an der Gemeng Duelem.
Nicolas Gonner
Den Thomas Nicolas Gonner, gebuer den 8. Januar 1835 zu Lëtzebuerg am Pafendall a gestuerwen den 20. Dezember 1892 zu Dubuque, Iowa, USA, war e lëtzebuergeschen Historiker, Schrëftsteller, Editeur an Ingenieur.
Normung
D'Normung ass en Uerdnungsinstrument fir Technik a Wëssenschaft, an doriwwer eraus och vum perséinleche Liewen.
Et ass een integréierte Bestanddeel vun de Wirtschafts- Sozial- a Rechtsuerdnungen.
D'Normung huet als Aufgab, eng plangméisseg Vereenheetlechung vu materiellen an immaterielle Géigestänn, fir déi intresséiert Kreesser, a fir d'Allgemengheet opzestellen.
Nicolas Gonner
Fir un hien z'erënneren huet déi Lëtzebuerger Post 1992 en Timber mat sengem Portrait erausginn, an um Kierchbierg gouf eng Strooss no him benannt.
Normung
Si dréit zur Sécherheet vu Mënschen a Material bäi, grad sou wéi zur Qualitéitsverbesserung an alle Liewensberäicher, an och zur Uerdnung an Informatioun a de jeeweilegen Normungsgebidder.
D'Normung kann op regionalem, nationalem, an internationalem Niveau duerchgefouert ginn.
Déi bekanntst Normen a Mëtteleuropa sinn d'DIN-Normen an zanter en ettlech Joren am Zesummenhank mat der Vereenheetlechung an der EU, d'EN-Normen, an ISO-Normen, och nach EN-ISO genannt, zanter se vun der EU onverännert vum Original iwwerholl goufen.
Jean Schaack
De Jean Schaack, gebuer den 28. Mee 1895 zu Walfer a gestuerwen de 24. September 1959 an der Stad Lëtzebuerg, war e lëtzebuergesche Moler.
NGC 5560
Entdeckung
D'Galaxis NGC 5560 gouf den 30. Abrëll 1786 vum däitsch-britteschen Astronom Wilhelm Herschel entdeckt.
Jean Schaack
Liewen
1913, nom Ofschloss vun der Handwierkerschoul, studéiert de Jean Schaack op der Konschtakademien zu Stroossbuerg a München. 1914 huet hie seng éischt Ausstellung am Cercle artistique. An den 1920er Jore mécht hie laang Studiereesen an Italien, Südfrankräich, op Bruges an an d'Corse, vu wou e Landschaftsbiller mat erëmbréngt.
1926 ass hie mat bei de Moler vun der Sezessioun, déi en neie Wand an déi lëtzebuergesch Konschtszeen bruecht hunn. 1930 kënnt en an de Cercle artistique hannescht. Vun 1929 bis 1959 schafft hien als Konscht- an Zeecheprofesser am Kolléisch. D'Molerei bleift weiderhi seng Passioun.
1951 hat de Jean Schaack seng lescht Ausstellung am Cercle artistique. Hien ass mat 64 Joer gestuerwen.
1984 war eng Retrospektiv vu senge Wierker an der Villa Vauban ze gesinn.
Pierre Blanc
De Pierre Blanc, gebuer de 6. Juni 1872 an der Stad Lëtzebuerg an do gestuerwen den 30. Mäerz 1946, war e lëtzebuergesche Moler.
Hien huet an der Stad op De Kolléisch, duerno op den Akademien zu München, a méi spéit och zu Prag a Paräis, Konscht studéiert. 1898, gouf hien Zeecheprofesser an der Handwierkerschoul, an ass dat bis zu senger Pensioun, 1936, bliwwen. Dertëschent - vun 1912 bis 1917 - war hie Chargé de cours am deemolege Meedercheslycée.
De Pierre Blanc huet sech am Juni 1903 mat der Marie-Louise David vu Bréissel bestuet. D'Koppel krut zwee Kanner: den Nicolas-Léon-Louis (1903 - 1931) an d'Marie-Marguerite (1909 - ?).
Vun 1906 bis 1910 a vun 1920 bis 1927 war de Pierre Blanc President vum Cercle artistique de Luxembourg, wouvun en och ee vun de Grënnungsmembere war. Seng Spezialitéit ware Portraiten. Mä och Landschaftsbiller a Buchillustratiounen (wéi z. B. vum Batty Weber sengem Inseltraum oder dem Auguste Liesch senger Maus Ketti) huet hie gemoolt. Och dokumentaresch Zeechnungen huet hie gemaach, wéi z. B. vun de Lëtzebuerger Prënzen a Béimen. Weiderhi sinn Timberen, Medailen a Geldschäiner vun him geschaf ginn.
Eng aner vu senge Spezialitéite war den Entworf vun Exlibrissen.
1911 huet hien de Prix Grand-Duc Adolphe kritt.
Hien huet verschidde Portraite vun historesche Gestalten am Arthur Herchen sengem Manuel d'Histoire nationale gezeechent.
De Pierre Blanc ass den 30. Mäerz 1946 um Belair an der deemoleger Rue des Iris (haut: Rue Albert-Philippe) gestuerwen. Fir un hien z'erënnere gouf zu Bouneweg d'Rue Pierre-Blanc, tëscht dem Boulevard de la Fraternité an der Rue Auguste Charles, no him benannt.
Stärekoup
E Stärekoup ass e Gebitt mat enger héijer Dicht vu Stären am Verglach zum Nopeschberäich. D'Däitlechkeet vun hirer Konzentratioun géintiwwer dem Stär-Hannergrond kann awer ganz verschidde sinn. D'Stäre vun engem Koup gehéiere meeschtens an deem Sënn zesummen, datt si och zesummen entstane sinn. Et ënnerscheet een Oppe Stärekéip a Kugelstärekéip. Stärekéip si wichteg fir d'Erfuerschung vun der Stärenentwécklung, well all Stären en änlechen Alter hunn. Ausserdeem sinn s'a bal der selwechter Distanz zu eis, wouduerch d'Interpretatioun vu Miessunge méi sécher gëtt.
Oppene Stärekoup
Haaptartikel: Oppene Stärekoup
Oppe Stärekéip stellen éischter eng louss Usammlung vu Stären duer, déi aus grousse Matièrewolleken (Gas a Stëbs) zesummen entstane sinn. Trotzdeem léise si sech meeschtens mat der Zäit op, well hir Eegebeweegungen eppes verschidde sinn. Dofir si vill oppe Stärekéip "astronomesch jonk" Objete vun engem Alter bis zu e puer honnert Millioune Joer. Si hunn nach vill jonk, masseräich Stären, déi duerch hir héich Temperatur virun allem am wäiss-bloe Liicht stralen. Ee vun de bekanntsten oppene Stärekéip sinn d'Plejaden.
Canton de Saint-Pois
De Canton de Saint-Pois ass eng fréier franséisch administrativ Andeelung am Arrondissement Avranches, Departement Manche an der Normandie.
Stärekoup
Stärenassociatiounen
Haaptartikel: Stärenassociatioun
Eng drëtt Grupp sinn d'Stärenassociatiounen, och Beweegungskéip oder Stärestréim genannt. Si sinn änlech wéi d'Oppe Stärekéip an hunn meeschtens jonk hell Stären, déi, wéi et schéngt, sech zesummen op ee Fluchtpunkt (Vertex) zoubeweegen. Zu hinnen gehéieren d'Hyaden, deenen hir Stäreverdeelung zu der Entdeckung vum Hertzsprung-Russell-Diagramm bäigedroen hunn
Canton de Saint-Jean-de-Bournay
De Canton de Saint-Jean-de-Bournay ass eng fréier franséisch administrativ Andeelung am Arrondissement Vienne, an dem Isère an der Regioun Auvergne-Rhône-Alpes.
Den Haaptuert ass Saint-Jean-de-Bournay.
Ornes
Ornes ass eng franséisch Gemeng an der Meuse an der Regioun Grand Est.
Obschonn zu Ornes nach e puer Haiser stinn, kann d'Uertschaft zu den Dierfer déi 14-18 zerstéiert goufe gerechent ginn, grad sou wéi Bezonvaux, Douaumont a Vaux.
Ornes läit op enger Héicht vun 209 bis 372 Meter. Um Territoire vun der Gemeng huet dee klenge Floss Orne seng Quellen.
D'argent à 5 annelets de gueules disposés 2 1 2.
Geschicht
D'Uertschaft huet 1046 zu der Abtei Saint-Maur vu Verdun gehéiert. 1251 krut se e Fräibréif a gouf duerno Chef-lieu vun enger wichteger Baronnie, engem Baillage an enger Vogtei.
Dijle
D'Dijle (op Franséisch Dyle) ass e Floss an der Belsch an de Provënze Wallounesche Brabant, Flämesche Brabant an Antwerpen.
Ornes
Geschicht
De Jacques Bretel erzielt am Tournoi de Chauvency vun 1285 datt den Aubert oder och Albert, Här vun Ornes, ënner den Inviteeë vum Grof vu Chiny zu Chauvency-le-Château war an do op der Säit vun den Häre vu Briey, Rosières, Cumières a Creuë um Turnéier deelgeholl huet.
Well d'Häre vun Ornes Unhänger vun der Reformatioun waren, gouf d'Schlass vun Ornes 1653 vun de kathouleschen Truppen aus Loutrenge besat.
Messier 65
De Messier 65 (och NGC 3623 bezeechent) ass eng +9,30 mag hell Spiralgalaxis vum Typ Hubble Sb mat enger Flächenausdeenung vun 9.0'x 2.3' am Stärebild Leo. Zesumme mam Messier 66 an dem NGC 3628 bilt déi Galaxis de Leo-Triplett, de Kär vun der M 66-Galaxiëgrupp ass op 30 Millioune Liichtjoer (10 Mpc) Distanz.
Koordinaten (Equinoxe J2000.0)
Dijle
Vun hei aus mécht se op enger Streck vu ronn dräi Kilometer Grenz tëscht dem wallouneschen an dem flämesche Brabant éiert se definitiv a Flandern weiderleeft.
Am flachen Dall bis op Louvain geet et mat vill Gekréngels weider, bis an d'Stad eran wou se eng Partie vum Waasser ofgezaapt kritt fir de Kanal Louvain-Dijle ze fëllen.
Vu Louvain leeft se weider no Norden, bis op Werchter wou vu riets den Demer draleeft. Tëscht Wechter a Mechelen leeft nach vu riets de Raambeek a vu lénks de Weesbeek dran.
Kuerz nodeem se queesch duerch Mechelen gelaf ass, kënnt op der Plaz wou se och Uschloss un hire Säitekanal huet, vu lénks d'Zenne dragelaf. Vun hei aus ass se och schëffbar.
No 1.200 Meter bei Rumst leeft se da mat der Nete zesummen. Déi zwéi Flëss verléieren nom Zesummelaf hiren Numm fir ënner dem Numm Rupel weider an den Escaut ze lafen.
Ornes
Geschicht
Déi lescht Jore vun Ornes virum Krich ginn an engem Wierk vum Chanoine Charles Laurent, fréieren Direkter vum Grand Seminaire de Verdun, erzielt. Ornes, la vie et la mort d'un village gouf an de Memoirë vun der Société des Lettres, Sciences, et Arts de Bar le Duc (Tome 49) publizéiert.
Wéi all déi aner Uertschaften, déi am Éischte Weltkrich zerstéiert goufen, huet Ornes de Statut vun enger Gemeng behalen a gëtt vun engem Maire an zwéin Adjointen, déi vum Conseil régional de la Meuse genannt ginn, verwalt.
Welfreng
Welfreng ass eng Uertschaft an der Gemeng Duelem.
Se läit op zirka 600 m Loftlinn südëstlech vun Duelem aus gesinn an engem Dall.
Canton de Sartilly
De Canton de Sartilly ass eng fréier franséisch administrativ Andeelung am Arrondissement Avranches, Departement Manche an der Normandie.
NGC 7507
Den NGC 7507 ass d'Bezeechnung fir eng Galaxis am Stärebild Sculptor. Den NGC 7507 huet eng Wénkelausdehnung vun 2,8' × 2,7' an eng visuell Magnitude vu +10,40 mag.
Joseph Barbera
De Joseph Barbera, gebuer de 24. Mäerz 1911 zu New York, a gestuerwen den 18. Dezember 2006 zu Los Angeles war en US-amerikaneschen Zeechentrickfilmer a Produzent.
De Barbera huet an den 1920er Jore fir d'éischt niewelaanscht Cartooner u verschidden Zäitschrëfte vekaf. Duerno huet en als Gag-Auteur vun engem Zeechentrick-Studio geschafft. 1931 huet en ugefaangen als Animateur ze schaffen.
1937 goung e bei d'MGM. Hei huet hien de William Hanna kennegeléiert. Zesummen hu si d'Aventurë vum Tom and Jerry erfonnt an och déi vun de Flintstones (dt: Familie Feuerstein; fr: Les Pierrafeu), the Jetsons, de Scoobi-Doo an dem Yogi Bear. 1955 huet e mam Barbera d'Hanna-Barbera-Studioe gegrënnt.
De Joseph Barbera ass den 18. Dezember 2006 am Alter vu 95 Joer zu Los Angeles gestuerwen, fënnef Joer no sengem Kolleeg William Hanna.
Kuriéises
Zu Jette, an der Haaptstadregioun Bréissel, gëtt et eng Strooss "Clos Tom et Jerry".
Charles Arendt
De Jean Charles Wenzeslas Arendt, gebuer de 15. Mäerz 1825 zu Veianen, a gestuerwen den 21. November 1910 zu Lëtzebuerg, war Staatsarchitekt fir Lëtzebuerg an Auteur vun iwwer 130 Publikatiounen, virun allem iwwer architektonesch a konschtgeschichtlech Theemen. Seng Wierker huet hien op Franséisch mat Charles Arendt respektiv mat Jean-Venceslas-Charles Arendt ënnerschriwwen, op Däitsch mat Karl Arendt.
De Charles Arendt huet vun 1846-1849 zu Bréissel a München studéiert a gouf 1850 zum Distriktsarchitekt fir Gréiwemaacher an 1858 zum Staatsarchitekt ernannt. Hien hat déi leschtgenannt Funktioun bis zu senger Pensioun, 1898.
De Charles Arendt war staark ageholl vun der Neigotik an eng ganz Rei vu Kierchen a Kapellen, déi hien entworf huet, droen nach haut säi Stempel. Am Ganze sinn ënner senger Supervisioun 78 Kierchen an den Diözese Lëtzebuerg, Tréier, Nanzeg an Namouer gebaut ginn. Dobäi koumen eng 130 Profanbauten.
Och eng sëllege Restauratioune vun historesche Gebaier huet hien ausféiere gelooss, dorënner déi vun der Ruin vun der Buerg Veianen an déi vum Dënzelt vun Iechternach, d'Justizkräizer vu Wolz an der Fiels, d'gotesch Kierche vun Nidderwolz, Waldbriedemes an Holler, d'Gräinskapell an eng Rëtsch Statuen, Fresken oder Altär.
De Charles Arendt huet och eng 160 Artikelen oder Monographië geschriwwen; sief et iwwer archeologesch Ausgruewungen, bei deenen hie matgeschafft huet, historesche Beschreiwungen oder philosopheschen Iwwerleeungen.
Hie war President vum Verschéinerungsveräin vu Veianen a Member am Eifelveräin, an huet deementspriechend villes iwwer seng Heemechtsstad publizéiert.
Canton de Vienne-Nord
De Canton de Vienne-Nord ass eng fréier franséisch administrativ Andeelung am Arrondissement Vienne, an dem Isère an der Regioun Auvergne-Rhône-Alpes.
Den Haaptuert ass Vienne.
Boukels
Boukels ka sinn
Gander
D'Gander respektiv d'Albaach, wéi d'Awunner vu Munneref soen, ass eng Baach zu Lëtzebuerg an a Frankräich. Si ass e lénksen Niewefloss vun der Musel.
D'Gander entsteet zu Uespelt aus dem Zesummelaf vun der Briedemsbaach an der Aalbach, an no 1.500 Meter bei der Autobunnsbréck, dem Viaduc vun Altwis, stéisst s'op d'franséisch-lëtzebuergesch Grenz, vu wou un se d'Grenz tëscht deenen zwee Länner mécht.
Weider leeft se laanscht Altwis, Munneref an, um rietsen Uwänner, Mondorff. Ronn 2,5 km hanner Éimereng leeft d'Gander bei der Hënschtrëffermillen a Frankräich, wou se nach laanscht d'Uertschafte Gandren an Uewerkonz leeft, ier se dann an d'Musel leeft. A Frankräich gëtt se och nach Altbaach genannt.
Renaturéierung zu Munneref
2018 gouf d'Gander zu Munneref op enger Längt vun 300 Meter renaturéiert, woubäi d'Bett vun der Baach op ronn 30 m méi breet gemaach gouf. D'Baach ka sech elo bei Héichwaaser ausbreeden, soudatt Iwwerschwemmunge kënne verhënnert ginn. D'Aarbechte goufe bal ausschléisslech um franséischen Uwänner gemaach. D'Käschten, déi vum lëtzebuergeschen Ëmweltministère gedroe goufen, louche bei ronn 500.000 Euro. D'Renaturéierung gouf vun der Gemeng Munneref zesumme mat der Administration de la gestion de l'eau gemaach an den 21. September 2018 offiziell virgestallt.
Zesumme mat 11 aneren Aarbechten am a laanscht d'Baachbett vun der Gander an der Gemeng Munneref sollen d'Iwwerschwemmungen, besonnesch zu Munneref, verhënnert ginn.
Drotseelklemm
Drotseelklemme gi benotzt fir bei stole Seeler, Seel-Ennverbindungen ze maachen.
Drotseelklemme fir stole Seeler ginn an der DIN-1142 an EN 13411-5-1 beschriwwen.
Si musse gebraucht ginn, soubal wéi sécherheetstechnesch Ufuerderungen optrieden. Séchertheetstechnesch Ufuerderunge si ginn, wann duerch d'Versoe vun den Ennverbindungen, Persounen oder Material Schued leide kënnen.
Drotseelklemmen aus DIN-1142 däerfen net fir Fërderseeler am Biergbau benotzt dinn, an och net fir Seelsystemer a Schmelzen an a Walzwierker. Seel-Ennverbindunge fir sou Betriber ginn no der DIN-15 020 berechent.
Si däerfen och net gebraucht gi bei Seeler déi Laaschte mussen hiewen, mat Ausnam vun Uschlagmëttelen déi fir e spezifeschen, eemolege Gebrauch virgesi sinn.
Montage
Déi éischt Seelklemm muss direkt nieft der Kausch festgemaach ginn. Déi aner mussen duerno all Kéier op d'mannst eng Klemmebreet vuneneen ubruecht ginn. De Klemmbigel däerf ni op deen Deel vum Drotseel kommen deen d'Laascht dréit.
Bezeechnung
Beispill:
Eng Drotseelklemm S vun der Nenngréisst 22 gëtt an der DIN-Norm follgendermoosse beschriwwen: Se besteet aus engem Klemmbigel, SA, engem Klemmbak, SB, an zwou Bundmudderen SCI. Déi ganz Bezeechnung wéi se bei Bestellungen no DIN-Norm gebraucht gëtt ass: Drahtseilklemme DIN 1142 - S22.
Canton d'Alfortville-Nord
De Canton d'Alfortville-Nord ass eng fréier franséisch administrativ Andeelung am Arrondissement Créteil, am Departement Val-de-Marne an der Regioun Île-de-France.
Ban-sur-Meurthe-Clefcy
Ban-sur-Meurthe-Clefcy ass eng franséisch Gemeng am Departement Vosges an der Regioun Grand Est.
Geschichtleches
Mat enger Längt vu 17 Kilometer ass et eng vun de längste Gemengen an de Vogesen. D'Petite Meurthe déi vun engem Enn zum aneren derduerch leeft huet do hir Quell um Grand-Valtin, a leeft net wäit vu Fraize an d'Meurthe.
Den héchste Punkt an der Gemeng ass op der Chaume de Sérichamp mat 1.142 Meter.
Bernard J. Cigrand
De Bernard J. Cigrand gebuer den 1. Oktober 1866 zu Waubeka am Wisconsin a gestuerwen de 16. Mee 1932, war en Zänndokter an Universitéitsprofesser op der Fakultéit fir Zänndokteren vun der Universitéit vun Illinois zu Chicago.
Hie gouf als Jong vu lëtzebuergeschen Eltere gebuer, déi zéng Joer viru senger Gebuert vu Lëtzebuerg an Amerika ausgewandert waren.
Säi Papp war den Nicolas Cigrand (1831-1921), Schmadd vu Buerglënster, seng Mamm d'Susanne Schmidt (1839- 1931) vu Menster. De Bernard J. hat eng Zänndokteschpraxis zu Chicago an huet och um College of Dentistery vun der Chicagoer Universitéit vun Illinois dozéiert. Vun 1903 bis 1906 war hien hiren Dekan.
Iwwer d'Grenze vun den USA eraus ass hien als groussen amerikanesche Patriot bekannt ginn. Hie gëtt als Papp vum Fuendelsdag dem sougenannte Flag day ugekuckt, a gëtt an där Qualitéit och gefeiert.
Hien huet nämlech op ville Plaze Konferenzen iwwer de Patriotissem an den amerikanesche Fändel gehalen, an och Publikatiounen doriwwer verëffentlecht. Hien ass dofir agetratt, dat e Fuendelsdag als e nationale Feierdag agefouert soll ginn. Dat ass och 1916 ënner dem President Woodrow Wilson geschitt, an ass 1949 vum President Harry S. Truman gesetzlech confirméiert ginn.
De 14. Juni 2017 gouf zu Buerglënster virum Gebuertshaus vu sengem Papp eng Büst vum Bernard J. Cigrand ageweit. D'Büst, déi vum Georges Calteux entworf gouf, stoung virdrun am Haff vum Buerglënster Schlass. Nodeem d'Cigrand-Haus, dat nach engem am Besëtz vun der Famill ass, restauréiert gouf, ass d'Büst dohin deplacéiert an nei ageweit ginn.
Canton de Vitry-sur-Seine-Ouest
De Canton de Vitry-sur-Seine-Ouest ass eng fréier franséisch administrativ Andeelung am Arrondissement Créteil, am Departement Val-de-Marne an der Regioun Île-de-France.
Leschte Steiwer
Um leschte Steiwer, op Franséisch Dernier sol, ass eng Strooss zu Bouneweg an der Stad Lëtzebuerg. Se verleeft e klengt Stéck parallell mat der Diddenuewener Strooss, mécht dann e Bou a Richtung Norde bis bei d'Rue des Ardennes an dréit dann a Richtung Süd-Westen zeréck op d'Diddenuewener Strooss.
Den Numm vun der Strooss kënnt dohier, datt am 19. Joerhonnert op där Plaz d'Wirtschaft mam Numm "Um leschte Steiwer" (Fr.: Au repos au dernier sol) stoung, wou d'Baueren aus den Nopeschgemengen um Heemwee hire leschte Sou fir e Patt ausginn hunn. Steiwer war eng lëtzebuergesch Bezeechnung fir eng Mënz, déi op Däitsch Stüber, op Hollännesch Stuiver an op Franséisch sou oder sol geheescht huet. Dat zweesproochegt Stroosseschëld huet bis 1940 uginn: „Dernier Sol - Letzten Stüber" (Amtliches Verzeichnis der Strassen der Stadt Luxemburg mitgeteilt vom Strassenbauwesen 194?).
Ënner der däitscher Besatzung (1940 - 1944) huet d'Strooss „Am letzten Stüber” geheescht.
Tram
Säit dem 11. September 2022 fiert d'Linn 1 vum Stater Tram vun der Gare op Bouneweg. Ee vun den Arrêten ass Leschte Steiwer / Dernier sol.
Abdullah Gül
Den Abdullah Gül, gebuer den 29. Oktober 1950 zu Kayseri, ass en tierkesche Politiker. Hie war vun 2007 bis 2014 den 11. President vun der Tierkei.
De Gül huet op der Universitéit vun Istanbul Ekonomie studéiert. Tëscht 1983 an 1991 huet hie bei der Islamescher Entwécklungsbank geschafft. 1991 gouf en Deputéierten am Tierkesche Parlament. Do stoung hien ufanks dem Necmetin Erbakan senger islamitescher "Wuelfaartspartei" no, huet sech awer no an no vun hire fundamentalisteschen Aussoen distanzéiert.
30 Seconds to Mars
30 Seconds to Mars ass eng US-amerikanesch Rockband, déi vum Schauspiller Jared Leto a sengem Brudder Shannon Leto gegrënnt gouf.
Abdullah Gül
Bei de Parlamentswale vun 2002 gouf d'AKP, déi Partei, wou de Gül Member ass, mat 363 vu 550 Sëtz stäerkst Partei. Hie gouf Iwwergankspremier, huet awer wéinst enger Verurteelung de 14. Mäerz 2003 dem Recep Tayyip Erdoğan misse Plaz maachen. De Gül gouf Ausseminister a Vizepremier.
30 Seconds to Mars
Bandgeschicht
D'Bridder Jared (Gesank, Gittar) a Shannon Leto (Battrie) hu schonn als Jugendlecher zesumme Musek gespillt. Ënner verschidde Bandnimm si se a méi klenge Cluben opgetruede bis se 1998 vun Immortal Records (Virgin Records) als 30 Seconds to Mars ënner Contract geholl goufen. De Bandnumm ass, no enger Ausso vum Jared Leto, eng Kapiteliwwerschrëft aus engem Thesepabeier vun engem fréieren Harvard-Professer.
Abdullah Gül
De 24. Abrëll 2007 gouf de Gül vun der AKP als Kandidat fir d'Presidentschaftswale virgeschloen. Mä den éischten Tour vun de Walen am Parlament gouf fir ongëlteg erkläert, well net genuch Deputéiert do waren. Parallel dozou koum et zu Kontroversen, well dem Gül seng Fra an der Ëffentlechkeet e Foulard dréit, an dem Gül seng Géigner dat als e Verstouss vum Prinzip vun der Laizitéit gesinn.
30 Seconds to Mars
Bandgeschicht
Am August 2002 hu se hiren éischten Album verëffentlecht, deen de selwechten Numm wéi d'Band huet a vum Bob Ezrin an dem Brian Virtue produzéiert gouf. Beim Ophuelen huet de Shannon Leto Battrie gespillt, wärend den Jared, nieft dem Gesank, och de Rescht vun den Instrumenter iwwerholl huet. Hie selwer huet ausserdeem d'Lidder selwer geschriwwen. Eleng an den USA huet sech den Album an de nächsten dräi iwwer 100.000-mol verkaaft.
Abdullah Gül
Et koum zu virgezunnene Parlamentswalen, bei deenen d'AKP gestäerkt erausgoung. Bei enger neier Wal vum President gouf den Abdullah Gül am drëtten Tour (bei deenen éischten 2 Tier ginn zwee Drëttel vun der absolutter Zuel vun den Deputéierte gebraucht, beim 3. just eng einfach Majoritéit) zum President gewielt.
30 Seconds to Mars
Bandgeschicht
Fir déi uschléissend Tour am Joer 2002/2003, wou se fir bekannte Bands wéi The Used, Puddle of Mudd an Incubus als Virgrupp opgetruede sinn, hu sech hinnen als Bassist de Matthew Wachter an als Gittaristen de Solon Bixler an den Kevin Drake ugeschloss. Den Drake huet awer schonn no kuerzer Zäit d'Band nees verlooss. Seng Plaz huet de Gittarist a Keyboarder Tomislav Milicevic ageholl.
Den 30. August 2005 ass hiren zweeten Album A Beautiful Lie erauskomm. Produzent war dës Kéier den Josh Abraham, dee schonn de Grammypräméierten Album vu Velvet Revolver produzéiert huet. E gudden Deel vun den Texter fir den Album gouf schonn op der Tour vum Debutalbum an um Dréi-Set vun Alexander geschriwwen. Opgeholl gouf A Beautiful Lie op véier verschidde Kontinenter a fënnef verschidde Länner: nieft den USA ënner anerem och a Marokko, Thailand a Südafrika. Aus enger Auswiel vu véierzeg Lidder hunn et nëmmen zéng op den Album gepackt, derbäi koumen nach zwee Bonus-Tracks (ënner anerem d'Coverversioun vum Björk sengem Hunter). Dëst war néideg, well den Album schonn e puer Méint virun der offizieller Verëffentlechung am Internet ze kréie war. No nëmme fënnef Méint huet A Beautiful Lie d'Debutalbum iwwerholl, den 12. Januar 2006 waren iwwer 100.000 CDen iwwer d'Buttéksthéik gaangen.
No knapps aacht Méint war d'Band 2005 non-stop op Promotion-Tour fir A Beautiful Lie an ass als Virband fir Audioslave a Seether opgetrueden. Vun Ufank Mäerz bis uganks Juni 2006 ware se op hirer éischter offizieller a, mat villen ausverkaafte Concerten, ganz erfollegräicher eegener Tour, déi sech Forever Night - Never Day nennt. 30 Seconds to Mars huet mat verschiddene Bands de Summer duerch op Festivalle gespillt, sou och um Rock am Ring.
Wierkung a Stil
De Frontman Jared Leto leet grousse Wäert dodrop, datt seng Band net wéinst senger Filmcarrière, mä wéinst hirer musekalescher Qualitéit bekannt gëtt. Sou goufen an der Vergaangenheet schonn Optrëtter ofgesot, well d'Show mat sengem Numm Reklamm gemaach huet.
Songs op Soundtracken
Echelon um Soundtrack zu „The Core“ (2003)
Kuckt och
Rock am Ring 2007
Beryl Koltz
D'Beryl Koltz, gebuer den 29. Oktober 1974 zu Paräis, ass eng lëtzebuergesch-franséisch Filmregisseurin an Dréibuchschreiwerin.
Si ass och Sängerin vun der Grupp Abigail Shark an déi eng oder aner Kéier bei der Grupp Traumkapitän.
Universitéit vun Oxford
D'Universitéit vun Oxford (op Englesch: University of Oxford) ass eng Universitéit zu Oxford a Groussbritannien. Hir Originne ginn an dat 13. Joerhonnert zeréck. Nodeem e puer Klouschterschoule sech zesummegedoen haten, wéi den Henry II. vun England 1167 den Englänner verbueden hat, op d'Sorbonne studéieren ze goen.
Déi Oxforder Universitéit gouf 1209 zougemaach, nodeem do zwéi Studenten, déi eng Vergewaltegung virgeworf kritt haten, doutgemaach goufen. Duerch deen Tëschefall koum et zu der Grënnung vun der University of Cambridge. 1214 gouf se nees opgemaach an duerch den Act for the Incorporation of Both Universities sinn déi zwou Schoulen unerkannt ginn.
D'Universitéit vun Oxford ass an 39 Colleges agedeelt.
D'Organisatioun
D'Collegë mat hirem Grënnungsjoer:
Vera Rubin
D'Vera Cooper Rubin, gebuer den 23. Juli 1928 zu Philadelphia, a Pennsylvania, a gestuerwen de 25. Dezember 2016 zu Princeton, am New Jersey, war eng US-amerikanesch Astronomin, déi sech haaptsächlech mat der Erfaassung vun der Verdeelung vun donkeler Matière beschäftegt huet.
D'Vera Rubin gouf zu Philadelphia gebuer an ass zu Washington D.C. opgewuess. Si ass an de Vassar College gaangen an duerno op d'Cornell University an huet beim George Gamow op der Georgetown University promovéiert. Schonn an där Zäit huet si sech mat der groussraimeger Verdeelung vun de Galaxien an den duerch d'Expansioun vum Kosmos iwwerlagerte Beweegunge vu Galaxiëkéip beschäftegt. Dat sinn nach haut wichteg Problemer vun der visueller Kosmologie. Vun 1964 un huet si am Carnegie Institution of Washington geschafft. Mat deem deemools neiste Spektrograph huet si ugefaangen, déi bannenzeg Beweegunge vu Galaxië bis an hir schwaach baussenzeg Gebidder z'ënnersichen.
Wann d'Mass vun de Galaxië wéi d'siichtbar Stäre verdeelt wier, da misst d'Ëmlafvitesse an den Aussebezierker vu Spiralgalaxië méi kleng ginn, wa se méi wäit vum Zentrum sinn. D'Rubin huet awer mat hire Mataarbechter de Géigendeel fonnt: Mat der Distanz vu bal gläich bleiwenden Ëmlafvitessen, mat typesche Wäerter ëm 200 km/s. Der Rubin hir Resultater waren zesumme mat änleche Resultater aus Radiomiessunge vun der 21cm-Linn vum atomare Waasserstoff déi stäerkst Unzeeche fir d'Existenz vun donkeler Matière an normale Galaxien.
Besonnesch Opmierksankeet huet d'Rubin der Roll vun de Fraen an der Wëssenschaft geschenkt. Hir selwer war den Zougang zu der Princeton Universitéit ofgeschloe ginn.
Der Rubin hir véier Kanner hunn alleguer en Doktorat an de Wëssenschaften; den David (1950) an den Allan (1960) an der Geologie, d'Judith (1952) an der Astronomie an de Karl (1956) an der Mathematik.
Den Asteroid 5726 Rubin ass no hir genannt ginn.
Kierch Stolzebuerg
D'Kierch zu Stolzebuerg, och nach Odo-Kierch genannt, ass eng kathoulesch Kierch déi zur Par Parc Our Saint-Nicolas, zum Dekanat Norden an zu der Gemeng Pëtschent gehéiert.
De Patréiner ass den hellegen Odo, deem säi Fest den 18. November gefeiert gëtt.
D'Kierch steet op der Kräizung vun der Haaptstrooss (rue Principale), der, mat der rue de Puetscheid, dem CR320. Nieft der Kierch ass de Kierfecht ugeluecht.
Zur fréierer Par Stolzebuerg gehéiert ausser der Parkierch vu Stolzebuerg och nach d'Kapell vu Pëtschent.
D'Par Stolzebuerg huet bis zum August 2013 zum Parverband Veianen gehéiert, duerno fir kuerz Zäit zum Parverband Housen-Houschent, a vun 2015 bis 2017 nees zum Parverband Veianen.
Geschicht
Virun 1585 huet Stolzebuerg zu der Par Housen gehéiert. Déi Zäit stoung eng méi eng grouss Kapell an der Uertschaft, déi dem hellege Pankratius geweit war. Eng Klack vu 1506 am Kierchtuerm bezeit deem säin Alter vun engem hallwe Joerdausend.
Den Odo vu Cluny gouf 1761, wéi d'Kierch vergréissert oder nei gebaut gouf, de Patréiner vun der Kierch.
Déi haiteg Kierch gouf 1885 gebaut. 1955 ass d'Kierch renovéiert ginn a se krut e Klackenopsaz (Campanile) mat deenen zwou alen an zwou neie Klacken, déi a La, Do, Mi an a Fa lauden.
1957 gouf eng Uergel, aus der Manufacture d'orgues luxembourgeoise succ. Georges Haupt vu Lëntgen installéiert an den 18. August 1957 ageweit.
Bannent der Kierch fënnt een eng Rei Keramikwierker vum Kënschtler Léon Nosbusch vu Pëtschent.
Den alen Tuerm
Lénks nieft der Duebeltrap, déi an d'Kierch féiert, steet de stabillen Tuerm vun der aler Kierch. Bannenan ass de fréieren neigoteschen Dafsteen an déi leeë Grafplack vum Paschtouer Franz Kalbusch ze gesinn, deen 1832 zu Stolzebuerg gestuerwen ass.
Literatur
Feltes, René, 2000. Stolzemburg / St.-Odo-Kirche / Pfarrkirche der Pfarrei Stolzemburg / Erbaut 1885. Depliant vun der Stolzber Kierchefabréck. 6 S.
Russland
Russland (op Russesch: Россия) oder d'Russesch Federatioun (russ. Российская Федерация) ass eng Federatiounsrepublik an Europa an Asien.
Et ass de flächeméisseg gréisste Staat vun der Äerd. Säin Territoire ëmfaasst grouss Deeler vun Osteuropa a vun Nordasien. Den alen ostslaweschen Numm fir d'Gebitt vun der haiteger Ukrain, Wäissrussland an dee vu Slawe bewunnten Deel vum europäesche Russland war Rus (cf. Kiewer Rus), deen dovun ofgeleete mëttelalterleche laténgeschen Numm war Ruthenia, a latiniséierter slawescher Versioun Russia (zanter dem fréien 18. Joerhonnert Rossija).
Wiertlech iwwersat bedeit Rossijskaja Federazija‚ "Russlännesch Federatioun" (vu Rossija‚ "Russland"). D'Staatsbezeechnung ass ganz bewosst net Russkaja Federazija, fir och déi net-russesch Ethnien anzebezéien. Wa vum russesche Vollek oder der russeschsproocheger Kultur rieds ass, dat seet een dofir am Russesche russkij (m)/russkaja (f)/russkoje (n) ("russesch"). Mä wann de Staat Russland gemengt ass, gebraucht een d'Adjektiv rossijskij (m)/rossijskaja (f)/rossijskoje (n).
Geschicht
Haaptartikel: Geschicht vu Russland
Déi fréist Geschicht vum eigentlechen, europäesche Russland (fir d'Geschicht vum asiateschen Deel, cf. Geschicht vu Sibirien) ass am Norde markéiert vu finno-ugresche Vëlker a Balten, an am Süde vun den indogermanesche Steppevëlker vum Kurganvollek, de Kimmerier, Skythen, Sarmaten an Alanen; méi spéit koumen hei nach Griichen, Goten, Hunnen an Awaren derbäi. An der Mëtt, tëscht dem Dnjepr an dem Bug (modern Ukrain a Polen), huet sech d'Ethnogenese vun de slawesche Vëlker ofgespillt, déi zanter dem 6. Joerhonnert ugefaangen hunn, sech och no Norden an Osten auszebreeden.
Zanter dem 8. Joerhonnert si schweedesch Wikinger iwwer déi osteuropäesch Flëss gefuer, hu Stied a Siidlunge gegrënnt a sech mat der slawescher Virbevëlkerung vermëscht. Dës Zaldote-Geschäftsleit, déi och nach Waräger oder Rus genannt goufen, ware staark op der Grënnung vum éischten ostslawesche Staat bedeelegt, der "Kiewer Rus", mat Zentren zu Kiew an Nowgorod. Am südleche Steppegebitt an op der Wolga waren dogéint Räicher vun aus Asien agestréimten Turkvëlker, de Chasaren an de Wolgabulgaren, entstanen, mat deenen d'Rus Handel gedriwwen, mä och dacks Kricher gefouert huet. Intensiv Kontakter mat dem Byzantinesche Räich hu schliisslech 988 zur orthodoxer Christianiséirung vun der Kiewer Rus gefouert.
Am 12. Joerhonnert huet d'Kiewer Rus ugefaangen ze zerfalen, wat et de Mongolen ënner dem Dschingis Khan, déi vun 1223 un agefall sinn, méi einfach gemaach huet, fir déi zerstridde russesch Fürstentümer z'ënnerwerfen. D'Gëllen Hord huet sou fir zwee Joerhonnerten e groussen Deel vu Russland beherrscht. Ënner der mongolescher Herrschaft huet sech déi russesch ("groussrussesch") Natioun erausgebilt. D'Groussfürstentum Moskau konnt sech schliisslech vun der mongolescher Friemherrschaft befreien, an de Groussfürst Iwan IV., dee Schrecklechen, huet sech 1547 zum éischten "Zar vun der ganzer Rus" kréine gelooss. Ënner senger Herrschaft huet och d'Eruewerung vu Sibirien ugefaangen, déi russesch Kosake fir d'éischt am 17. Joerhonnert bis un de Pazifik bruecht huet.
Uganks vum 18. Joerhonnert huet den Zar Péiter de Groussen dat deelweis a mëttelalterleche Strukture festgefuere russescht Räich fir westeuropäesch Aflëss opgemaach a Wëssenschaft a Kultur ënnerstëtzt. D'Zarin Katharina déi Grouss ass dem Péiter säi Wee weidergaangen an huet eng konsequent Expansiounspolitik bedriwwen, an där hirem Laf si d'Schwaarzmierküst vun den Tierken eruewert (cf. Tierkekricher) a sech un den Deelunge vu Pole bedeelegt huet. 1812 sinn dem Napoleon seng Truppen a Russland agefall an hu Moskau eruewert, ier se schlussendlech awer nach geschloe goufen. Geschwënn drop ass den Zar Alexander I. als "Retter vun Europa" zu Paräis amarschéiert. Russland war dunn déi gréisst Muecht an Europa an huet e gëllent Zäitalter erlieft.
Wéi 1914 den Éischte Weltkrich ausgebrach ass, huet eng nei patriotesch Well dat ganzt Land erfaasst. Déi Erfolleger, déi uganks virun allem géint Éisträich-Ungarn an d'Osmanescht Räich erziilt konnte ginn, goufe geschwënn ofgeléist vun engem Stellungs- an Ofnotzungskrich. 1917 hu schliisslech d'Onzefriddenheet an der Bevëlkerung an déi desolat Versuergungslag dozou gefouert, datt d'Moral vun de russeschen Zaldoten noginn huet an d'Front zesummegebrach ass. Den Zar gouf zum Ofdanke gezwongen. Eng biergerlech Regéirung ënner dem Kerenski koum un d'Rudder, bis datt geschwënn drop déi vum Lenin an de Bolschewiken initiéiert Oktoberrevolutioun hir e séiert Enn bereet huet. Doropshi koum et zu engem Biergerkrich tëscht de rouden an de wäisse Forcen, dee Millioune Mënschen d'Liewe kascht huet, an deen déi rout Bolschewike schlussendlech gewonnen hunn. Am Laf vum Biergerkrich huet Russland 1920 Deeler vu Wäissrussland an der Ukrain (="Ostpolen") u Polen verluer.
Aus Russland a senger Kolonie Sibirien ass déi Russesch Sozialistesch Federativ Sowjetrepublik (RSFSR) ginn, an den 30. Dezember 1922 ass duerch den Zesummeschloss vun der RSFSR an all deenen anere sowjetesche sozialistesche Republiken d'UdSSR entstanen. Eng staatlech kontrolléiert Wirtschaftspolitik ass ausgeruff ginn an d'Sowjets goufen als Proprietär vu Buedem a Produktiounsmëttel erkläert. Dem Lenin säin Doud den 21. Januar 1924 huet zu enger wëll rosener Lutte ëm seng Nofolleg gefouert, an där sech de Stalin géint de Leo Trotzki duerchsetze konnt. De Stalin huet du seng Muecht duerch geziilten Terror géint seng Géigner gefestegt. Vun 1928 u gouf déi staatlech Ekonomie Fënnefjorespläng ënnerworf, d'Industrialiséierung an d'Infrastruktur, speziell am asiatischen Deel vum Land, virugedriwwen an d'Landwirtschaft kollektivéiert.
Am August 1939 huet de Stalin e geheimen Netugrëffspakt mam Hitler ënnerschriwwen a sech sou d'Aglidderung vun den ostpolnesche Gebidder, vum Baltikum a vu Bessarabien geséchert. Nom Iwwerfall vun Däitschland op Russland den 22. Juni 1941 ass Russland op der Säit vun den Alliéierten an den Zweete Weltkrich (russ.: Grousse Krich vum Heemechtsland) agetratt. Grouss Deeler vum Weste vum Land goufe verwüst, bei der Belagerung vu Leningrad sinn iwwer eng Millioun Zivilisten erhéngert. Schlussendlech huet déi Rout Arméi den däitschen Truppe bei Moskau, Stalingrad a Kursk schwéier Nidderlage ze schmaache ginn. Géint der Enn vum Krich hu sowjetesch Truppen och nach japanesch Gebidder wäit hannen an Asien eruewert a besat: d'Mandschurei, Karafuto, Korea an d'Kurilen. 1945 huet d'Potsdamer Ofkommes der RSFSR dat nërdlecht Ostpreussen an déi haiteg Oblast Kaliningrad zougesprach. Vu Japan huet se nach dat südlecht Sachalin an d'Kurilen derbäikritt. Nom Enn vum Krich huet sech d'Sowjetunioun awer ëmmer méi vun deenen aneren Alliéierten ofgesat a sech groussen Afloss op seng Nopeschlänner Polen, Tschechoslowakei, Ungarn, Rumänien, Bulgarien, d'DDR an zäitweis och Albanien geséchert. An dëse Länner sinn Honnertdausende vu sowjeteschen Zaldote stationéiert bliwwen. Et koum zum Kale Krich, dee bis 1989 d'Weltpolitik dominéiert huet.
Wéi et 1991 zum Zesummebroch vun UdSSR koum, huet Russland als déi gréisst fréier Sowjetrepublik d'Ierfschaft vun der UdSSR ugeholl. Ënner dem President Boris Jelzin huet sech Russland zwar ëmmer méi demokratiséiert, mä et war och eng ganz instabill Phas fir d'Land, an där d'Ekonomie deelweis d'Baach erofgaangen ass. Nodeem datt de Wladimir Putin am Joer 2000 President gouf, huet sech déi politesch a wirtschaftlech Lag erëm stabiliséiert. E Problem bleift awer d'Situatioun an der Republik Tschetschenien, wou Separatisten am stännege Kampf mat russeschen Truppe sinn, wat och Konsequenzen op de Rescht vum Land huet. No verschiddenen Attentater, ënner déi och d'Geiselnam vu Beslan fält, wou Honnerte vu Kanner an enger vun tschetscheeneschen Terroriste besater Schoul ëmkomm sinn, huet de President Putin konsequent Moossnamen ergraff, fir d'Terrorofwier ze stäerken, wat awer no Meenung vu verschiddene "westleche" Medien a Politiker och riskéiert, déi demokratesch Strukturen a Russland auszehillegen. All follgend Jore vun der Presidentschaft vum Putin hunn dës Ängschten ëmmer méi bestätegen. Hautdesdaags bleift et deemno ofzewaarden, ob sech déi kuerzlieweg russesch Demokratie zeréckentwéckele wäert.
Geographie
Russland ass dat gréisst Land vun der Welt mat enger Fläch vu 17 098 242 km². Et ëmfaasst méi wéi en néngtel vun der Landfläch vun der Äerd. Et kann an zwee geographesch Groussraim ënnerdeelt ginn: den europäeschen an den asiateschen Deel (Sibirien). D'Grenz tëscht deenen zwee gëtt vum Ural gebilt.
Russland kann och nach a weider Beräicher agedeelt ginn: d'osteuropäescht Déifland, den Ural, d'westsibirescht Déifland, d'mëttelsibirescht Biergland, d'ostsibirescht Biergland an déi südlech Biergsystemer.
Bierger
D ' Bierger sinn (alphabetesch zortéiert):
Stied
Déi gréisst Stied vu Russland si Moskau (12,51 Mio.), Sankt Petersburg (5,35 Mio.), Nowosibirsk (1,61 Mio.), Jekaterinburg (1,47 Mio.), Nijni Nowgorod (1,26 Mio.), Kasan (1,24 Mio.), Tscheljabinsk (1,2 Mio.), Omsk (1,17 Mio.), Samara (1,16 Mio.), Rostow um Don (1,13 Mio.).
Kuckt och: Lëscht vun de russesche Stied.
Inselen
Déi gréisst Inselen, déi no Fläch méi wéi Lëtzebuerg sinn, si Sachalin (76600 km²), Sewerny (48904 km²), Jujny (33275 km²), Kotelny (23200 km²), Oktjabrskoi Rewoljuzii (13708 km²), Bolschewik (11312 km²), Komsomolez (9600 km²), Ostrow Wrangelja (7670 km²), Nowaja Sibir (6200 km²), Bolschoi Ljachowski (4600 km²), Kolgujew (3496 km²), Waigatsch (3400 km²), Iturup (3200 km²), a Semlja Georga (2821 km²).
Eisebunnsstreck Ettelbréck-Waasserbëlleg
De Bau vun der Eisebunnsstreck Ettelbréck-Waasserbëlleg, och nach ënner dem Numm Sauerstreck bekannt, an zwar wéinst hirem Tracé laanscht d'Sauer, geet zeréck op eng Konventioun tëscht dem lëtzebuergesche Staat an der Société anonyme des chemins de fer des bassins houillers du Hainaut vum 14. Dezember 1868 respektiv dem 27. Februar 1869, déi an engem Gesetz vum 19. Mäerz 1869 festgehale gouf.
Wéi dunn den 10. Mee 1869 d'Compagnie des chemins de fer Prince-Henri (PH) gegrënnt gouf, krut si d'Rechter an d'Flichte vun der belscher Gesellschaft iwwerdroen, déi mat Aktionär war, an 49.375 Aktië vun am Ganze 50.000 an hirem Besëtz hat. Déi éischt Gesellschaft vum Prënz wéi se am Volleksmond genannt gouf, huet d'Sauerlinn grad sou wéi de Rescht vun hirem Streckennetz bis 1877 exploitéiert. Wéinst Finanzschwieregkeete gouf se du liquidéiert an hir Geschäfter goufe vun der Société anonyme luxembourgeoise des chemins de fer et minières Prince-Henri (och PH gekierzt) där hir Statuten den 28. Oktober 1877 duerch en Arrêté Royal grand-ducal approuvéiert goufen. D'Streck déi tëscht 1873 an 1874 gebaut gouf war am Ufank 53,85 km laang, an 1891 koum nach d'Streck vu Waasserbëlleg op Gréiwemaacher mat enger Längt vu 6,16 Kilometer dobäi. Deen Deel war dem PH den 30. Januar 1890 aus der Konzessioun vun de Kantonalstrecken iwwerdroe ginn.
An der Zäit vun der däitscher Occupatioun (1940-1945) gouf d'Streck vun der Reichsbahn exploitéiert, déi och bei Steenem en Uschloss un déi däitsch Sauerdallbunn gebaut hat.
Vun 1946 u gouf d'Streck vun der CFL bedriwwen.
Well d'Sauerstreck sech am Laf vun der Zäit als onwirtschaftlech erwisen huet, gouf se no an no zougemaach: de 4 Mäerz 1963 den Deel Iechternach - Waasserbëlleg an de 27. Mee 1964 vun Dikrech - Iechternach. Se gouf duerch en Autobusservice ersat, deen haut aus den RGTR-Linne 500 (Ettelbréck - Dikrech - Iechternach) a 485 (Iechternach - Waasserbëlleg - Gréiwemaacher) besteet.
Iwwer e groussen Deel vun der fréierer Zuchstreck tëscht Reisduerf a Waasserbëlleg féiert d'Vëlospist PC3 och Piste des trois rivières genannt.
Parverband Sankt Willibrord Helpert
De Parverband Sankt Willibrord Helpert gouf de 6. Mee 2017 duerch en Dekret vum Bistum ofgeschaaft.
En huet zu der Pastoralregioun Zentrum gehéiert a bestoung aus 8 Paren an enger Rei Filialkierchen:
Déi Paren a Filialkierche louchen um Gebitt vun de Gemenge Béiwen-Atert, Biissen, Sëll, Simmer an Tënten.
Beggener Scouten
D'Beggener Scouten hunn 2010 ronn 100 Memberen an 200 Éierememberen. Si gi vun zwou Amicallen (cf. hei drënner) ënnerstëtzt.
De Beggener Scoutsgrupp ass Member vun der Entente des sociétés de l'ancienne commune d'Eich.
Historique
De Grupp Saint-Christophe Beggen gouf 1957 vu fréiere Weimeschkiercher Scoute gegrënnt. Deemools war de Grupp Member vum Verband vun de Lëtzebuerger Scouten an d'Membere waren nëmme Jongen a Männer. No der Fusioun am Joer 1994 vun de Lëtzebuerger Scouten a Lëtzebuerger Guiden huet de Grupp säin Numm changéiert an huet vun do un Beggener Scouten - Lëtzebuerger Guiden a Scouten - Groupe Saint-Christophe Beggen geheescht.
Zanterhier si Jongen a Meedercher, Männer a Fraen am Veräin zougelooss. Trotzdeem datt déi korrekt Bezeechnung dowéinst haut "Beggener Guiden a Scouten" wier, huet deen Numm sech am Volleksmond ni wierklech duerchgesat, an et gëtt och haut nach ëmmer vun de "Beggener Scoute" geschwat.
Déi fënnef Truppen
De Grupp Saint-Christophe Beggen besteet aus 5 Truppen.
Aktivitéiten
De Groupe Saint-Christophe Beggen organiséiert all Joer e Guiden-a Scoutscamp pro Trupp, all Woch eng Guiden-a Scoutsversammlung pro Trupp, aner Guiden- an aner Scoutsaktivitéite wéi Rallyen, Guiden- a Scoutsweekender, Buergbrennen, Duerffest, asw.
Déi meescht Aktivitéite ginn am a ronderëm den Home Saint-Christophe am Beggener Centre culturel ofgehalen.
Chronologie vun der Franséischer Revolutioun
Dës Chronologie vun der Franséischer Revolutioun soll Iech en Iwwerbléck iwwer déi wichtegst Evenementer vun där Zäit a Frankräich ginn.
1788 - 1789 - 1790 - 1791 - 1792 - 1793 - 1794 - 1795 - 1796 - 1797 - 1798 - 1799
Yolande Kieffer
D'Yolande Kieffer, gebuer de 27. August 1939 an der Stad Lëtzebuerg, ass eng lëtzebuergesch Journalistin.
Si huet zanter 1962 fir d'Agence France Presse geschafft a war Mataarbechterin vun enger sëllegen Zeitungen an Televisiounssender.
Borazin
Borazin (Cyclotriborazan) ass eng rankfërmeg Verbindung aus Bor a Stéckstoff mat der Zommeformel B3H6N3. De Stéckstoff dréit mat senger fräier Elektronekoppel dozou bäi, datt déi Verbindung formal dem Benzol gläicht, obscho si d'Critère vun där Verbindung net erfëllt. Mä well d'Bindungslängte sech gläichen, gëtt dacks dem Kekule seng Strukturformel benotzt déi sech duerch déi an der Tabell resuméiere loossen. No enger Propos vum Nils Wiberg gëtt de Grondkierper vun där Verbindung och als anorganesche Benzol bezeechent. Doraus leet sech och déi systematesch net zoulässeg Bezeechnung Borazol of.
Allgemeng Informatiounen
Déi Famill vu Molekülle gëtt och nach Amine-Borane genannt.
Fir déi Molekülle si B an N Atomer wichteg. Verschidde Cheemiker vergläichen Amine-Boran dacks mat der C-C, allerdéngs sinn Iwwerschneidungen net all ze grouss.
Wéi den Numm et seet sinn et Moleküllen déi aus 2 anere Moleküllen, iwwer eng Dativ-Bindung zesummegesat sinn. Well Bor en Elektronendefizit huet, a Stéckstoff een Doublet huet, kënnt et sou zu enger staarker Bindung déi dacks R3N->BR3 duergestallt gëtt. Mä R3N+-B-R3 ass och net falsch.
Stäerkt vun där Bindung hänkt natierlech vun den R-Gruppen of. Eng Grupp déi et dem Stéckstoff erméiglecht méi Elektronendicht un de Bor ofzegi verstäerkt Bindung. Dat selwecht gëllt wann dem Bor seng Grupp méi um Bor-Atom zitt, z. B. R= Cl, F, Br, CF3,... Dat huet dann och Auswierkungen op déi physikalesch Eegenschafte vun de Moleküllen.
Op Basis vu LiBH4 an Alkylammonium Chloride
Léisungsmëttel: frësch distilléierten Ether mat Alkylammoniumchlorid dran, an do drop léisst een da lues a lues Lithium Hydratborat Léisung drëpsen. Bei der Reaktioun entsteet H2 also muss een oppassen. Nach filtréieren an de Rescht Ether ënner Vakuum verdonsten. Déi Method geet relativ gutt an et brauch een net weider ze purifiéieren, wann dach, kann een et rekristalliséieren oder ënner Vakuum distilléieren.
Simca 8
D' Simca 8 war en Autosmodell dee vun 1938 bis 1951 vum franséische Constructeur Simca gebaut gouf.
Borazin
Op Basis vu LiAlH4 an Trialkylboroxines
Als éischt eng Léisung vu LiAlH4 an dréchnen Ether preparéien. Dann Trimethlyamine derbäimaachen an déi selwecht Quantitéit (mol) vun Trialkylboroxine lues a lues drënner mëschen. Purifikatioun erfollegt duerch Rekristallisatioun oder Distillatioun.
Wolz (Sauer)
D'Wolz ass eng Baach am Norde vu Lëtzebuerg.
Si entspréngt an der Belsch zéng Kilometer hanner der Grenz an der Géigend vu Baaschtnech a leeft duerch oder laanscht d'Uertschaften Neffe, Benonchamps, Schleef, Wanseler, Wolz a Kautebaach ier se bei der Giewelsmillen an d'Sauer fléisst.
D'Wolz zielt zu de primäre Waasserleef vu Lëtzebuerg déi en Anzuchsgebitt iwwer 70 km² hunn.
Simca 8
Simca war déizäit eng Filial vun der italieenescher Firma Fiat.
Borazin
Op Basis vu Pyridine-Phenylboranes
Als éischt eng Léisung vu LiAlH4 an dréchnen Ether preparéieren. Déi Léisung gëtt op -78 Grad Celsius gekillt ier dréchne Pyridine derbäigeschott gëtt. Dodrops gëtt eng Phenylborane-Ether Léisung drëpse gelooss, an duerno gëtt dat Ganzt erëm op Raumtemperatur komme geloss.